钦定古今图书集成/明伦汇编/氏族典/第209卷 > 曹义
## 钦定古今图书集成/明伦汇编/氏族典/第209卷 > 曹义

按《明外史孙镗传》：“曹义，字敬方，仪真人。袭职为燕山
左卫指挥佥事，累功至都督佥事，充辽东副总兵，代
巫凯为总兵官。廉介有守，辽人安之。正统九年进都
督同知，十二年进右都督，十四年进左都督。义守辽
垂二十年，无大功，英宗推恩，特封丰润伯。居四年，卒，
赠侯，谥庄武。继室李氏殉，诏旌之。孙振嗣，坐居丧纳”
妓，下诏狱，革冠带，逾年复之。成化中，坐与僧妓饮，下
狱，停禄一年卒。子恺嗣。弘治中，总兵贵州。贼负米鲁
叛，被劾罢还，久之卒。传子栋及松，尝协守南京，改镇
两广。